Diari Oficial de la Generalitat Valenciana


Sumari del DOGV 7941, del 21-12-2016 (2016/10104)

RESOLUCIÓ de 14 de desembre de 2016, de la Direcció General d'Universitat, Investigació i Ciència, per la qual s'adjudiquen les ajudes complementàries de les beques destinades a l'activitat de mobilitat d'estudiants per estudis, del Programa Erasmus+, per al curs 2015-2016 i 2016-2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10585


Data del document
:   14-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 14 de desembre de 2016, de la Direcció General d'Universitat, Investigació i Ciència, per la qual s'adjudiquen les ajudes complementàries de les beques destinades a l'activitat de mobilitat d'estudiants per estudis, del Programa Erasmus+, per al curs 2015-2016 i 2016-2017. [2016/10664]  
Per Ordre 30/2016, de 20 de juny, de la Conselleria d'Educació, Investigació, Cultura i Esport (DOCV 7811, 22.06.2016), s'estableixen les bases reguladores de les ajudes per a complementar les beques per a l'activitat de mobilitat d'estudiants per estudis del Programa Erasmus+, pertanyents a institucions públiques d'educació superior de la Comunitat Valenciana.  
Per Resolució de 13 de juliol de 2016, de la Conselleria d'Educació, Investigació, Cultura i Esport (DOCV 7831, 19.07.2016), es convoquen les ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana per als cursos 2015-2016 i 2016-2017.  
La Resolució de 3 d'octubre de 2016, de la Conselleria d'Educació, Investigació, Cultura i Esport (DOGV 7900, 20.10.2016), amplia en 600.000 euros el pressupost de la convocatòria d'ajudes per a complementar les beques per a l'activitat de mobilitat d'estudiants per estudis, del Programa Erasmus+, pertanyents a institucions públiques d'educació superior de la Comunitat Valenciana. En conseqüència, el pressupost total per a la convocatòria serà d'1.200.000 euros.  
  
La comissió reunida en data 5 de desembre de 2016 acorda distribuir l'import global màxim assignat a aquestes ajudes, que ascendeix a 1.200.000 euros, entre els dos cursos acadèmics que comprén la convocatòria. Assignant 600.000 euros per al curs 2015-2016 i 600.000 euros per al curs 2016-2017.  
Així mateix, de conformitat amb el que estableix l'apartat huité de la Resolució de 13 de juliol la comissió acorda la distribució del crèdit disponible assignat per a cada curs acadèmic entre les entitats sol·licitants.  
L'òrgan instructor, a la vista de l'informe de la comissió en què es concreta el resultat de la valoració de les sol·licituds presentades per les entitats de la Comunitat Valenciana gestores de programes europeus de mobilitat d'estudiants, formula una proposta de concessió.  
Vista la proposta de concessió i d'acord amb el que estableixen els articles 6 i 9 de l'Ordre 30/2016, de 20 de juny, i els apartats 7é i 10é de la Resolució de 13 de juliol, per delegació del conseller d'Educació, Investigació, Cultura i Esport, resolc:  
  
Primer  
Concedir les ajudes per a complementar les beques del curs 2015-2016 i 2016-2017 per a l'activitat de mobilitat d'estudiants, del Programa Erasmus+, per import d'1.200.000 euros a càrrec de l'aplicació pressupostària 15.78.89.744.89.7, línia de subvenció S3171000, «Ajudes Programa Erasmus».  
L'import assignat per a cada curs acadèmic és de 600.000 euros.  
  
La quantia d'aquestes ajudes, expressada globalment per a cada entitat sol·licitant, és la següent:  
  
Curs acadèmic 2015-2016:  
Universitat de València-Estudi General 286.149,13  
Universitat Politècnica de València 153.765,81  
Universitat d'Alacant 88.916,39  
Universitat Jaume I de Castelló 41.401,09  
Universitat Miguel Hernández d'Elx 13.946,96  
Escola d'Art i Superior de Disseny de València 6.227,20  
Escola d'Art i Superior de Disseny d'Alacant 600,00  
Escola d'Art i Superior de Disseny de Castelló 600,00  
Conservatori Superior de Música Joaquín Rodrigo 3.076,80  
Conservatori Superior de Música Óscar Esplá 2.715,17  
Conservatori Superior de Música Salvador Seguí 2.134,82  
Escola Superior d'Art Dramàtic 466,63  
  
Curs acadèmic 2016-2017:  
Universitat de València-Estudi General 311.354,84  
Universitat Politècnica de València 154.468,20  
Universitat d'Alacant 71.103,06  
Universitat Jaume I de Castelló 32.895,56  
Universitat Miguel Hernández d'Elx 14.564,07  
Escola d'Art i Superior de Disseny de València 5.404,81  
Escola d'Art i Superior de Disseny d'Alacant 897,95  
Escola d'Art i Superior de Disseny de Castelló 1.200,00  
Conservatori Superior de Música Joaquín Rodrigo 3.892,96  
Conservatori Superior de Música Óscar Esplá 1.468,85  
Conservatori Superior de Música Salvador Seguí 2.281,24  
Escola Superior d'Art Dramàtic 468,46  
  
Segon  
La quantia global assignada a cada entitat sol·licitant es distribuirà entre l'alumnat de cada curs beneficiari de l'ajuda, seguint l'ordre de puntuació establit en l'apartat nové de la Resolució de 13 de juliol, per l'import en euros que figura en els annexos que s'indiquen a continuació:  
Annex I-A: alumnat beneficiari del curs 2015-2016.  
Annex I-B: alumnat beneficiari del curs 2016-2017.  
  
Tercer  
Els beneficiaris indicats en els annexos I-A i I-B que, per raó de la puntuació obtinguda i del crèdit disponible, no perceben l'import total de l'ajuda que els correspondria, el podran completar amb les quanties dels imports de les renúncies o revocacions que es puguen produir entre la resta de beneficiaris.  
  
Quart  
Els alumnes que apareixen detallats per ordre de puntuació en els annexos II-A i II-B i que, reunint els requisits de la convocatòria, no han resultat beneficiaris per raó de la puntuació obtinguda i del crèdit disponible, podran suplir les renúncies o revocacions que es puguen produir entre els beneficiaris.  
Annex II-A: alumnat del curs 2015-2016.  
Annex II-B: alumnat del curs 2016-2017.  
  
Cinqué  
En cap cas la quantia de l'ajuda podrà ser superior a l'import que correspondria per l'estada en el país i pels mesos que van servir de càlcul per a l'obtenció de l'ajuda, d'acord amb el que estableixen els apartats 7é, 8é i 9é de la Resolució de 13 de juliol.  
  
Sisé  
L'alumnat beneficiari haurà d'acreditar davant de l'òrgan corresponent de l'entitat sol·licitant l'estada realitzada. L'import de l'ajuda no podrà ser, en cap cas, superior al que corresponga als mesos acreditats.  
  
  
Seté  
D'acord amb el que disposa l'apartat onze de la Resolució de 13 de juliol, la quantia global de les ajudes es lliurarà a cada entitat sol·licitant després de la justificació, davant de la Direcció General d'Universitat, Investigació i Ciència, de l'acte administratiu pel qual l'entitat sol·licitant acorda l'increment de la quantia de la beca al seu alumnat beneficiari, en concepte de beneficiaris de les beques Erasmus+ durant els cursos 2015-2016 i 2016-2017, amb expressió de la quantia de complement de la beca i del total resultant, així com de la seua notificació a l'alumnat beneficiari.  
Aquesta documentació justificativa haurà de ser presentada en el termini de 20 dies naturals des de la publicació de la present resolució de concessió.  
  
Huité  
La present resolució es publicarà en el Diari Oficial de la Generalitat Valenciana i en la pàgina web de la Conselleria d'Educació, Investigació, Cultura i Esport.  
http://www.ceice.gva.es/ca/web/universidad/ayudas-programas-erasmus  
  
Nové  
Aquesta resolució produirà efectes des del moment de la firma.  
  
Contra la present resolució, que posa fi a la via administrativa, es podrà interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 14 de desembre de 2016.- La directora general d'Universitat, Investigació i Ciència: Josefina Bueno Alonso.